CELEX: 32011R0113
Language: hr
Date: 2011-02-07 00:00:00
Title: Uredba Komisije (EU) br. 113/2011 od 7. veljače 2011. o razvrstavanju određene robe u kombiniranu nomenklaturu

01/Sv. 003
            
            
               HR
            
            
               Službeni list Europske unije
            
            
               275
            
         32011R0113
   
               L 034/37
            
            
               SLUŽBENI LIST EUROPSKE UNIJE
            
            
               07.02.2011.
            
         
      UREDBA KOMISIJE (EU) br. 113/2011
   od 7. veljače 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature koja je priložena Uredbi (EEZ) br. 2658/87, potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije, a s ciljem primjene tarifa i drugih mjera u vezi s robnom razmjenom.
            
         
               (3)
            
            
               U skladu s navedenim općim pravilima, robu opisanu u stupcu 1 tablice iz Priloga trebalo bi razvrstati pod odgovarajuće oznake KN iz stupca 2, a na temelju razloga iz stupca 3 navedene tablice.
            
         
               (4)
            
            
               Primjereno je osigurati da se obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, mogu nastaviti navoditi od strane korisnika tijekom razdoblja od tri mjeseca, na temelju članka 12. stavka 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2).
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 priložene tablice razvrstava se u kombiniranu nomenklaturu sukladno odgovarajućima oznakama KN iz stupca 2 te tablice.
   Članak 2.
   U skladu s odredbama članka 12. stavka 6. Uredbe (EEZ) br. 2913/92, mogu se, tijekom razdoblja od tri mjeseca, nastaviti navoditi obvezujuće tarifne informacije koje izdaju carinska tijela država članica, a koje nisu u skladu s ovom Uredbom.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. veljače 2011.
      
         
            Za Komisiju U ime Predsjednika
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Proizvod (takozvani „video nadzor za bebe”) predstavljen u kompletu za maloprodaju sastoji se od:
               
                           —
                        
                        
                           bežične televizijske kamere s mikrofonom, odašiljačem video signala i antene; kamera je opremljena izlaznim sučeljem za audio/video signal
                        
                     
                           —
                        
                        
                           bežičnog monitora u boji s tekućim kristalima (LCD), s dijagonalnom dimenzijom zaslona od oko 14 cm (5,6 inča) i aspektnim odnosom zaslona 4:3, ugrađenim zvučnikom, prijamnikom video signala i antenom; monitor je opremljen ulaznim sučeljem za audio/video signal
                        
                     
                           —
                        
                        
                           dva adaptera; i
                        
                     
                           —
                        
                        
                           audio/video kabela.
                        
                     Signali se prenose od kamere do monitora na frekvenciji od 2,4 GHz na udaljenost do 150 metara.
               Komplet se koristi za nadzor djece iz daljine.
            
            
               8528 72 40
            
            
               Razvrstavanje se utvrđuje odredbama Općih pravila 1., 3(b), 3(c) i 6. za tumačenje kombinirane nomenklature i tekstom oznaka KN 8528, 8528 72 i 8528 72 40.
               Proizvod je komplet u smislu Općih pravila 3(b), budući da se sastoji od kamere pod tarifnim brojem 8525 i televizijskog prijamnika pod tarifnim brojem 8528 i nemoguće je utvrditi sastavni dio koji kompletu daje njegovu temeljnu značajku.
               Iz navedenih razloga, uz primjenu Općih pravila, proizvod se razvrstava kao televizijski prijamnik u tarifni broj KN 8528 72 40.